26/04/2010 | Administración LocalMunicipal
Muros
Aprobación definitiva da Ordenanza reguladora da tramitación e concesión das licenzas de actividade e apertura para as actividades exceptuadas do procedemento de avaliación de incidencia ambiental do Concello de Muros

Ao abeiro do disposto no parágrafo no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da Ordenanza reguladora da tramitación e concesión das licenzas de actividade e apertura para as actividades exceptuadas do procedemento de avaliación de incidencia ambiental do Concello de Muros, unha vez que se elevou a definitivo o acordo de aprobación inicial da mesma, e que é do seguinte teor literal: 1.- É obxecto desta ordenanza regular a intervención administrativa municipal, mediante o outorgamento das licenzas de actividade e apertura, nas actividades con incidencia ambiental que se pretendan desenvolver no termo municipal de Muros e que estean exceptuadas do procedemento de avaliación ambiental.2.- As persoas físicas ou xurídicas que pretendan desenvolver no termo municipal de Muros calquera das actividades contempladas no art.2 desta ordenanza deberán solicitar a correspondente licenza, sen prexuízo das autorizacións e informes sectoriais que sexan procedentes. A estes efectos, será preciso o outorgamento polo Concello de Muros das licenzas de actividade e apertura nos seguintes supostos: a) apertura dun establecemento, definida como a instalación primeira do establecemento onde se pretendan desenvolver calquera das actividades incluídas no ámbito deste regulamento; b) a modificación substancial das actividades desenvolvidas nun establecemento autorizado, consonte aos criterios establecidos no art.3 do Decreto 133/2008, do 12 de xuño, polo que se regula a avaliación de incidencia ambiental; c) calquera modificación do establecemento onde se desenvolva unha actividade incluída no ámbito desta ordenanza ou calquera outras esixidas polas correspondentes ordenanzas e regulamentos municipais ou xerais para o seu normal funcionamento. Quedan sometidas ao réxime de outorgamento da licenza de apertura regulado nesta ordenanza as actividades relacionadas no Anexo III do Decreto 133/2008, do 12 de xuño, polo que se regula a avaliación da incidencia ambiental. O órgano competente para resolver os expedientes de outorgamento de licenzas de actividade e apertura é o alcalde- presidente do Concello de Muros, de conformidade co disposto nos artigos 21.1. q) da Lei 7/1985, de 2 de abril, reguladora das bases do réxime local e 61.1 o) da Lei 5/1997, do 22 de xullo, de Administración Local de Galicia, sen prexuízo da delegación desta competencia.1.- Cando se solicite simultaneamente o outorgamento das licenzas de actividade e de obra, non poderá outorgarse esta última sen o previo outorgamento da primeira.2.- A solicitude de licenza de obra será obxecto de informe técnico verbo da compatibilidade da actividade proxectada co ordenamento e o planeamento urbanísticos.3.- Para o caso de ser o proxecto contrario á normativa urbanística aplicable, o concello denegará de modo expreso e motivado as licenzas de obra e actividade. No suposto contrario, o informe técnico estenderase á análise do cumprimento da normativa aplicable ao desenvolvemento da actividade e, previo cumprimento dos demais trámites, elevarase proposta ao órgano competente para o outorgamento ou non das licenzas de apertura e obra.1.- O procedemento de outorgamento da licenza de actividade iniciarase a solicitude do interesado, para o que deberá presentar a seguinte documentación: a) solicitude dirixida ao alcalde- presidente do Concello de Muros, e presentada no rexistro xeral, na que o solicitante consignará o seu nome e apelidos, o DNI, o enderezo para notificacións, o teléfono, no seu caso, e o lugar no que se pretende instalar a actividade. Se o solicitante actúa en representación dun terceiro, deberá indicar esta circunstancia e máis os datos identificativos do seu representado. A esta solicitude xuntarase a de licenza de obras no caso de que para o exercicio da actividade sexa preciso acometer obras de algún tipo. b) triplo exemplar de proxecto técnico asinado por técnico competente e visado polo respectivo colexio oficial, no que necesariamente se incluirán os seguintes documentos: 1.- Memoria, que incluirá: 1.1- Descrición técnica detallada: - da actividade; - da maquinaria a instalar; - da superficie total do local e de cada un dos seus departamentos; - da situación dos elementos emisores de ruídos ou vibracións (incluirá especificacións técnico- acústicas da fonte emisora, niveis sonoros de emisión máxima, diagrama de actividade e mecanismos de control); - dos medios e sistemas correctores propostos para a reducción de ruídos e vibracións e a xustificación da obtención dos niveis sonoros máximos admisibles; - do procedemento de depuración e eliminación de gases e olores; - da evacuación de augas lixadas e residuos sólidos e das instalacións hixiénico- sanitarias.1.2- Xustificación do cumprimento das Normas Básicas da Edificación sobre condicións térmicas, acústicas e de protección contra incendios.1.3- Xustificación, no seu caso, do cumprimento da normativa xeral sobre espectáculos públicos e actividades recreativas.1.4- Xustificación do cumprimento da normativa urbanística.2.- Planos: - do emprazamento da actividade; - de plantas de distribución, sinalando a posición da totalidade da maquinaria instalada, dos medios de extinción de incendios e da posición e características das luces e sinalización de emerxencia; - no seu caso, de plantas de zonificación e sectorización do local ou locais para o cumprimento da Norma Básica sobre protección contra incendios; - de sección, detallando a situación relativa da actividade respecto dos andares superior e inferior e o destino destes, acotando as alturas libres resultantes da implantación das instalacións e medidas correctoras; - de alzado da fachada; - das instalacións de electricidade, fontanería, saneamento, ventilación e climatización.2.- Cando se solicite licenza para o exercicio de actividades inocuas ou cunha baixa incidencia ambiental, de acordo cos criterios establecidos na normativa sobre avaliación de incidencia ambiental, bastará coa presentación por triplo exemplar de memoria subscrita por técnico competente na que se detallen: - os aspectos básicos relativos á actividade; - localización e repercusións no ambiente; - tipos, cantidades e composición dos residuos xerados; - fontes emisoras de ruídos e vibracións; - medidas de autocontrol, preventivas e correctoras a adoptar para minimizar a incidencia no medio da actividade a desenvolver; - xustificación do cumprimento da lexislación ambiental e sectorial aplicable, da normativa sobre condicións térmicas, acústicas e de protección contra incendios, da normativa urbanística e das ordenanzas municipais que resulten de aplicación. Coa memoria técnica achegaranse os seguintes planos: - de emprazamento da actividade; - de distribución que sinalen a posición da maquinaria instalada, dos medios de extinción de incendios e da posición e características das luces e sinalización de emerxencia; - das instalacións de electricidade, fontanería, saneamento, ventilación e climatización.3.- Para o caso de que tamén deba solicitarse licenza de obra, deberase achegar a documentación técnica pertinente, sen prexuízo de que, no seu caso, poida formar parte do proxecto presentado para o outorgamento da licenza de apertura.4.- Con carácter previo á presentación da solicitude de outorgamento de licenza de actividade, os interesados poderán consultar ao Concello de Muros respecto da incidencia ambiental da actividade que se pretenda desenvolver e sobre a documentación técnica a presentar.5.- Nos supostos de modificación dunha actividade previamente autorizada, a solicitude e documentación anexa debe ir referida á parte ou partes da actividade afectadas pola modificación.1.- O prazo máximo no que debe resolverse o expediente e notificarse a resolución será de tres meses. Este prazo ampliarase automaticamente polo número de días que, previo requirimento, se lle outorgasen ao solicitante para a mellora e subsanación de deficiencias da súa solicitude, sen prexuízo da caducidade do expediente por inactividade do solicitante.2.- Recibida a solicitude e documentación anexa disporase a apertura dun trámite de información pública mediante a publicación no Boletín Oficial da Provincia e no taboleiro de editos do concello dun anuncio no que se fará constar: - identificación do solicitante; - actividade que pretende desenvolverse; - lugar de emprazamento da actividade que pretende desenvolverse; Así mesmo, notificarase persoalmente aos veciños lindeiros do inmoble no que pretenda desenvolverse a actividade. Exceptúanse do trámite de información pública e notificación persoal a lindeiros as solicitudes para o desenvolvemento de actividades que unicamente xeren ruídos e vibracións e que vaian emprazarse en polígonos ou áreas industriais.3.- Logo do trámite de información pública os servizos municipais emitirán informe técnico relativo aos seguintes extremos: a) adecuación e cumprimento da normativa urbanística aplicable e, no seu caso, sobre o cumprimento das Normativa Básica de Edificación; b) cumprimento das ordenanzas municipais; c) cumprimento da normativa relativa ao funcionamento da actividade e, en especial, sobre a normativa de ruídos e garantía e eficacia dos sistemas correctores propostos. Ao informe técnico unirase informe xurídico emitido polos servizos municipais.4.- Con carácter simultáneo ás anteriores actuacións, procederase a recabar os informes sectoriais que fosen precisos en atención á natureza da actividade que se pretenda desenvolver.5.- Instruído o expediente, porase de manifesto por un prazo de dez días hábiles aos interesados que comparecesen no procedemento para que poidan formular as alegacións e presentar canta documentación estimen pertinente.6.- Durante a tramitación do procedemento o concello poderá requirir ao solicitante a presentación da documentación que estimen precisa para a resolución do expediente e, no seu caso, para que procedan á modificación do proxecto naqueles aspectos que se consideren subsanables. Co requirimento outorgarase un prazo para o seu cumprimento que, en ningún caso, poderá exceder da metade do prazo establecido para a resolución do expediente.1.- Evacuado o trámite regulado no apartado 4 do artigo anterior e informadas, no seu caso, as alegacións que se presentasen, o instrutor do procedemento elevará ao órgano competente proposta para a resolución do procedemento.2.- O órgano competente denegará o outorgamento da licenza, de xeito expreso e motivado, cando a actividade pretendida resulte incompatible coa normativa urbanística coa lexislación aplicable o desenvolvemento da actividade no establecemento escollido ou coas ordenanzas municipais. Noutro caso, a resolución de outorgamento conterá os seguintes extremos: - titular da licenza; - actividade autorizada e cualificación da mesma como “molesta”; - situación do establecemento; - condicións particulares da licenza, que poderán facer referencia a: superficie do local, aforo máximo autorizado, elementos con incidencia negativa sobre o medio ambiente e medidas correctoras a implantar. A resolución do expediente de licenza de actividade notificarase a tódolos interesados que comparecesen no expediente.1.- Unha vez executadas as obras e implantada a actividade, o titular da licenza de actividade poderá solicitar o outorgamento da licenza de apertura do establecemento.2.- A solicitude dirixirase ao alcalde- presidente do Concello de Muros e con ela achegarase a seguinte documentación: a) Certificado de fin de instalación conforme á licenza outorgada, asinado por técnico competente e visado polo correspondente colexio profesional. b) Certificado de fin de obra, asinado pola dirección facultativa da mesmas e visado polo correspondente colexio profesional, no seu caso. c) Certificación sobre cumprimento da normativa sobre contaminación acústica e medición de illamento acústico expedida por empresa homologada para efectuar medicións en materia de contaminación acústica e vibracións, de conformidade coa normativa de aplicación. d) Xustificante de estar dado de alta nos padróns da taxa pola prestación do servizo de recollida de lixo e do imposto sobre bens inmobles, ou solicitude de alta perante o concello. e) Copia da alta selada no imposto de actividades económicas.3.- O prazo máximo para a resolución do expediente e notificación da resolución ditada será de tres meses, sen prexuízo da ampliación automática do prazo polo número de días que, previo requirimento, se lle outorgasen ao solicitante para a corrección de deficiencias, sen prexuízo da eventual caducidade por inactividade do interesado. Unha vez presentada a documentación descrita no artigo anterior, e con carácter previo ao outorgamento da licenza de apertura, os servizos técnicos municipais xirarán visita de comprobación da implantación da actividade de conformidade coa licenza outorgada e coas medidas correctoras impostas, da que levantarán acta.1.- Unha vez comprobado o axuste da implantación da actividade á licenza outorgada, o órgano competente resolverá verbo do outorgamento da licenza de apertura.2.- Se da acta de comprobación se desprende que a actividade implantada non se axusta á autorizada ou se efectuou unha deficiente ou incorrecta aplicación das medidas correctoras, o concello requirirá ao interesado para a adopción das medidas de adecuación pertinentes e ata en tanto non poderá outorgarse a licenza de apertura.3.- Outorgada a licenza de apertura, ao seu titular faráselle entrega dun documento administrativo de formalización da mesma expedido pola Secretaría da Corporación que deberá figurar en lugar visible no establecemento e no que constarán os seguintes datos: número de licenza; titular da licenza; data de expedición da licenza; actividade autorizada; aforo máximo permitido no local, no seu caso. As actividades autorizadas deberán comezar a desenvolverse nun prazo máximo de seis meses a contar desde o día seguinte ao de outorgamento da licenza de apertura ou no que estableza a normativa sectorial de aplicación. O incumprimento deste prazo dará lugar á declaración de caducidade da licenza polo concello, unha vez instruído expediente contraditorio. As licenzas de actividade e apertura deberán modificarse cando se produza unha modificación que, sen ter o carácter de “substancial”, teña como fin a adaptación da actividade ás modificacións da normativa aplicable, do progreso técnico e científico, ás prescricións relativas á seguridade, saúde e medidas de autoprotección ou outros aspectos de competencia municipal, sen prexuízo da procedencia de sometemento ao procedemento de avaliación de incidencia ambiental, no seu caso.1.- Os titulares das licenzas de actividade e apertura poderán transmitilas comunicándoo previamente ao concello e acreditando a transmisión. O concello tomará razón da referida transmisión e do cambio de titular. O novo titular da licenza subrogarase nos dereitos, obrigas e responsabilidades do anterior titular, coa excepción das responsabilidades de orde sancionador.2.- Unha vez producida a transmisión, o novo titular poderá solicitar a expedición dun documento administrativo de formalización da licenza de apertura ao seu nome.1.- Correspóndelle ao Concello de Muros exercer os labores de vixilancia e seguimento do cumprimento das condicións establecidas nas licenzas de actividade outorgadas ao abeiro desta ordenanza durante todo o prazo de desenvolvemento da actividade.2.- O Concello de Muros exercerá os labores de vixilancia e seguimento descritas no apartado anterior de conformidade co réxime establecido no Capítulo I do Título IV da Lei 1/1995, do 2 de xaneiro, de protección ambiental de Galicia. O incumprimento das obrigas establecidas nesta ordenanza poderá dar lugar á tramitación do correspondente procedemento sancionador, de conformidade co establecido nos Capítulos II, III e IV do Título IV da Lei 1/1995, do 2 de xaneiro, de protección ambiental de Galicia, sen prexuízo das responsabilidades civís, penais ou doutra orde a que houbese lugar. Os expedientes iniciados con anterioridade á entrada en vigor da presente ordenanza, tramitaranse de conformidade coas normas vixentes no momento de presentación da correspondente solicitude. Quedan derrogadas cantas disposicións ordenanzas e regulamentos do Concello de Muros se opoñan a esta disposición. A presente ordenanza entrará en vigor unha vez aprobada definitivamente e publicado o seu texto íntegro e transcorrido o prazo establecido no art.65.2 da Lei 7/1985, do 2 de abril, reguladora das bases do réxime local.” Contra o presente acordo poderá interpoñerse polos interesados recurso contencioso- administrativo, ante a Sala do Contencioso- Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, de 13 de xullo, reguladora da Xurisdicción Contencioso- Administrativa. Muros, 19 de abril de 2010. O ALCALDE, Asdo. Domingos Dosil Cubelo.